wickkiey/tamil-wikipedia-chunked huggingface dataset:
# செலினா ஜெயிட்லி

## இளமைப் பருவம்

ஜெயிட்லி பஞ்சாபி தந்தைக்கு மகளாகப் பிறந்தார். இவரது தந்தை வி.கே. ஜெயிட்லி இந்திய இராணுவத்தில் தளபதியாகப் பணியாற்றி ஓய்வு பெற்றவர். இவரது தாய் முன்னாள் ஆப்கானிய அழகு இராணியாக இருந்தவர். இவரது சகோதரர் இந்திய இராணுவத்தில் பணியாற்றி வருகிறார்.  
செலினா லக்னோ உட்பட பல நகரங்களில் வளர்ந்தவர். இவர் லக்னோவில் உள்ள சிட்டி மாண்டிசரி பள்ளியில் படித்தார். இவரது தந்தை பணியாற்றிய ஒரிசாவில் உள்ள பெர்ஹம்புரிலும் கல்வி பயின்றார். இவர் தனது பெரும்பாலான நாட்களை மேற்கு வங்காளத்தின் கொல்கத்தாவில் கழித்தார். இவர் இந்திரா காந்தி திறந்த நிலைப் பல்கலைக்கழகத்தில் வணிகவியலில் பட்டம் பெற்றார்.
# செலினா ஜெயிட்லி

## தொழில் வாழ்க்கை

2001 ஆம் ஆண்டிற்கான பெமினா மிஸ் இந்தியா போட்டியில் ஜெயிட்லி முதல் இடத்தைப் பெற்று பெமினா மிஸ் இந்தியா யூனிவர்ஸ் 2001 என்ற பட்டத்தை வென்றார். மேலும், இவர் "மிஸ் மார்கோ பிடிபுல் ஸ்கின்", "இந்தியாடைம்ஸ் சர்பர்ஸ் சாய்ஸ்", மற்றும் "மோஸ்ட் வான்டட்" விருதுகளையும் வென்றுள்ளார். இவற்றைத் தொடர்ந்து இவர் மிஸ் யூனிவர்ஸ் 2001 போட்டியில் கலந்து கொள்ள இந்தியாவின் சார்பாக அனுப்பப்பட்டார். அதில் இவர் இறுதிப் போட்டியில் ஐந்தாம் இடத்தைப் பெற்றார்.  
முதல் முறையாக 2003 ஆம் ஆண்டில் இவர் *ஜனஷீன்* என்ற திரைப்படத்தில் அறிமுகமானார். 2007 ஆம் ஆண்டில் ஜெயிட்லி நியூசிலாந்துக்குச் சென்று தனது முதல் அகில உலகப் படமான *லவ் ஹாஸ் நோ லாங்க்வேஜ்* என்ற காதல் நகைச்சுவைப் படத்தில் நடித்தார்.  
இந்திய ஓரினச் சேர்க்கையாளர்களின் உரிமைகளுக்குக் குரல் கொடுப்பவராகவும் ஜெயிட்லி செயல்படுகிறார்.
# செலினா ஜெயிட்லி

## திரைப்பட விவரங்கள்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2003 | *ஜனஷீன்* | ஜெசிக்கா பெரைரா |  |
| *கேல்* | சாஞ் பத்ரா |  |  |
| 2005 | *சில்சிலே* | பிரீத்தி |  |
| *நோ என்ட்ரி* | சஞ்சனா சக்சேனா |  |  |
| *சூர்யம்* | மது | தெலுங்கு மொழிப்படம் |  |
| 2006 | *ஜவானி திவானி : எ யூத்புல் ஜாய் ரைட்* | ரோமா பெர்னாண்டஸ் |  |
| *ஜிந்தா* | நிஷா ராய் |  |  |
| *டாம், டிக், அண்ட் ஹாரி* | செலினா |  |  |
| *அப்னா ஸப்னா மனி மனி* | சானியா பத்னாம் |  |  |
| 2007 | *ரெட் : தி டார்க் சைட்* | அனஹிதா சக்சேனா |  |
| *ஷகலக பூம் பூம்* | ஷீனா |  |  |
| *ஹேய் பேபி* | சிறப்புத் தோற்றம் |  |  |
| 2008 | *சி கொம்பனி* | கவர்ச்சி நடிகை |  |
| *மனி ஹை தோ ஹனி ஹை* | சுருதி |  |  |
| *கோல்மால் ரிடேர்ன்ஸ்* | மீரா |  |  |
| 2009 | *பேயிங் கெஸ்ட்* | கல்பனா |  |
| *ஆக்சிடென்ட் ஆன் ஹில் ரோட்* | சோனம் சோப்ரா | 31 டிசம்பர் 2009 வெளியீடு |  |
| *ஒன் நைட் * |  |  |  |
| *அனார்கலி * |  |  |  |
| 2010 | *ரன் போலா ரன்* | 22 ஜனவரி 2010 வெளியீடு |  |
| *த குவெஸ்ட் ஆப் ஷேகரேசடே* | அறிவிக்கப்பட்டது |  |  |
| *ஹலோ டார்லிங் * | கேண்டி பெர்னாண்டஸ் | ஆகஸ்ட் 20 அன்று வெளியாகிறது |  |
| *ஸ்ரீமதி * | சோனியா | கன்னட மொழிப் படம்-படப்பிடிப்பில் |  |
| *வில் யு மேரி மீ* | தயாரிப்புக்கு பிந்தைய பணிகள் |  |  |
| 2011 | தேன்க் யு | } |  |
# அஜித் ஜெயின்

**அஜித் ஜெயின்** (*Ajit Jain*, சூலை 23, 1951, ஒரிசா, இந்தியா) என்பவர் ஒரு தொழிலதிபர் ஆவார். இவர் தற்போது பெர்க்சைர் ஹத்தவேக்கான (*Berkshire Hathaway*) பல்வேறு மறுகாப்பீட்டுத் தொழில்களுக்குத் தலைமை வகிக்கின்றார்.  
அஜித் ஜெயின் இந்தியாவின் கடலோர மாநிலமான ஒரிசாவில் பிறந்தார். 1972 ஆம் ஆண்டில் கரக்பூரில் உள்ள இந்தியத் தொழினுட்பக் கல்லூரியில் இளங்கலை பொறியியல் பட்டம் பெற்று பட்டதாரியானார். 1973 முதல் 1976 வரை ஜெயின் இந்தியாவில் ஐபிஎம் இல் பணிபுரிந்தார். 1978 ஆம் ஆண்டில் அவர் ஹார்வர்டு வணிகப் பள்ளியில் முதுகலை வணிக மேலாண்மையை படித்த பின் அமெரிக்காவிற்குக் குடிபெயர்ந்து பன்னாட்டு மேலாண்மை ஆலோசனை நிறுவனத்தில் சேர்ந்தார். ஆனால் 1980களின் முற்பகுதியில் இந்தியாவிற்குத் திரும்பினார். ஒரு மாதம் பெண்தேடிய பின்னர் அவரது பெற்றோர்கள் தேர்ந்தெடுத்த டிங்கு ஜெயின் என்பவரைத் திருமணம் செய்தார். பின்னர் மீண்டும் பன்னாட்டு மேலாண்மை ஆலோசனை நிறுவனத்தில் வேலை செய்வதற்காக அமெரிக்காவிற்குத் திரும்பினார். ராபர்ட் பி. மைல்ஸின் (*Robert P. Miles) புத்தகமான *த வாரன் பஃபே சீஇஒ: பேர்தச் மேலாளர்களின் இரகசியங்கள்* (The Warren Buffett CEO: Secrets from the Berkshire Hathaway Managers) ஐப் பொறுத்தவரை, அஜித் ஜெயின் இனி அமெரிக்கா திரும்பப் போவதில்லை எனக்கூறியிருந்தார். ஆனால் அவரது மனைவி அங்கு செல்வதற்கு ஆர்வமாய் இருந்தார். 1986 ஆம் ஆண்டில் வாரன்பபெட்டுக்காக காப்பீடு செயல்திட்டங்களில் வேலை செய்வதற்காக பன்னாட்டு மேலாண்மை ஆலோசனை நிறுவனத்தில் இருந்து ஜெயின் வெளியேறினார். அந்த நேரத்தில் அவருக்கு காப்பீட்டுத் தொழில் பற்றி சிறிதளவே தெரியும் எனக்கூறியிருந்தார். தற்போது பெர்க்சைரின் இந்திய காப்பீட்டு சந்தை தொழில் நிறுவனத்திற்கு தலைமை வகிக்கின்றார்.
# அஜித் ஜெயின்

## கூடுதல் வாசிப்பு

- Miles, Robert P., "The Warren Buffett CEO: Secrets from the Berkshire Hathaway Managers," John Wiley & Sons Inc., 2003.
- Matthews, Jeff, "Secrets in Plain Sight: Business and Investing Secrets of Warren Buffett," eBooks On Investing, 2012.
# ரவீணா டாண்டன்

**ரவீனா டாண்டன்** (*Raveena Tandon*, பிறப்பு 26 அக்டோபர் 1972) என்பவர் இந்தி படங்களில் நடித்ததற்காக அறியப்படும் ஒரு இந்திய நடிகை ஆவார். இவர் தேசிய திரைப்பட விருது, இரண்டு பிலிம்பேர் விருதுகள், ஒரு பிலிம்பேர் ஓடிடி விருது உட்பட பல விருதுகளைப் பெற்றவர். இந்தியாவின் நான்காவது மிக உயர்ந்த குடிமை விருதான பத்மசிறீ விருது 2023 ஆம் ஆண்டில், இவருக்கு வழங்கப்பட்டது.  
இவர் இயக்குநர் ரவி டாண்டனின் மகளாவார். இவர் 1991 ஆம் ஆண்டு அதிரடி திரைப்படமான *பட்டர் கே ஃபூல்* படத்தில் நடிகையாக அறிமுகமானார். அது இவருக்கு சிறந்த அறிமுக நடிகைக்கான பிலிம்பேர் விருதைப் பெற்றுத் தந்தது. டாண்டன் வணிகரீதியாக வெற்றிகரமான அதிரடித் திரைப்படமான *தில்வாலே* (1994), *மோக்ரா* (1994), *கிலாடியோன் கா கிலாடி* (1996), ஜித்தி (1997) ஆகியவற்றில் நாயகியாக நடித்ததன் மூலம் தன்னை நிலைநிறுத்திக் கொண்டார். 1994 ஆம் ஆண்டு லாட்லா நாடகப் படத்தில் நடித்ததற்காக சிறந்த துணை நடிகைக்கான பிலிம்பேர் விருதுக்கு பரிந்துரைக்கப்பட்டார். மேலும் 1990களின் பிற்பகுதியில், *படே மியான் சோட் மியான்* (1998), *துல்ஹே ராஜா* (1998), அனாரி நம்பர்.1 (1999) மற்றும் பல வெற்றிகரமான நகைச்சுவை படங்களில் கோவிந்தாவுடன் இணைந்து பணியாற்றினார். இவர் குலாம்-இ-முஸ்தபா (1997), ஷூல் (1999) ஆகிய குற்றவியல் நாடகப்படங்களிலும் நடித்தார்.  
2000 களில், அதாவது 2001 ஆம் ஆண்டு டாண்டன் *தமன்* மற்றும் *அக்ஸ்* ஆகிய படங்களில் நடித்ததன் மூலம் கலைத் திரைப்படங்களில் நடிக்கத் துவங்கினார். இவை இரண்டும் இவருக்கு விமர்சன ரீதியான பாராட்டைப் பெற்றுதந்தன. இதில் முதல் படம் சிறந்த நடிகைக்கான தேசிய திரைப்பட விருது மற்றும் பிலிம்பேர் சிறப்பு நடிப்பு விருதைப் பெற்றார். திரைப்பட விநியோகஸ்தர் *அனில் ததானி*யுடன் திருமணமான பிறகு, டாண்டன் திரைப்படங்களில் இருந்து ஓய்வு பெற்றார். *சஹாரா ஒன்* தொலைக்காட்சி நாடகமான *சாஹிப் பிவி குலாம்* (2004), நடன உண்மைநிலை நிகழ்ச்சியான *சக் தே பச்சே* (2008), உரையாடல் நிகழ்ச்சியான *இசி கா நாம் ஜிந்தகி* (2012), சிம்ப்ளி பாடியேன் வித் ரவீனா (2014) போன்ற நிகழ்ச்சிகளில் இவர் அவ்வப்போது தொலைக்காட்சியில் தோன்றினார். பல ஆண்டு இடைவெளிக்குப் பிறகு, டாண்டன் பரபரப்பூட்டும் படமான *மாத்ர்* (2017) இல் நடித்தார். மேலும் நெற்ஃபிளிக்சு குற்றவியல் பரபரப்பூட்டும் தொடரான *ஆரண்யக்* (2021) இல் நடித்ததற்காக சிறந்த நடிகைக்கான ஃபிலிம்ஃபேர் ஓடிடி விருதைப் பெற்றார். டாண்டன் தனது அதிக வசூல் ஈட்டிய படமான *கே. ஜி. எஃப்: அத்தியாயம் 2* (2022) இல் ஒரு துணைப் பாத்திரத்தில் நடித்தார்.  
டாண்டன் ஒரு சூழலியல் ஆர்வலராகவும், 2022 முதல் பீட்டாவுடன் பணியாற்றியுள்ளார். டாண்டனுக்கு நான்கு குழந்தைகள் உள்ளனர், இரண்டு தத்தெடுக்கப்பட்டவையாகவும் இரண்டு கணவருடன் பெற்றவையாகும்.
# ரவீணா டாண்டன்

## துவக்ககால வாழ்க்கையும் பின்னணியும்

டாண்டன் 26 அக்டோபர் 1972 அன்று பம்பாயில் (இன்றைய மும்பை) பிறந்தார். இவரது பெற்றோர் திரைப்படத் தயாரிப்பாளர் ரவி டாண்டன் மற்றும் வீணா டாண்டன் ஆவார். டாண்டன் குணச்சித்திர நடிகர் மேக் மோகனின் மருமகள் மற்றும் அவரது மகள் மஞ்சரி மகிஜானியின் உறவினருமாவார். இவருக்கு ராஜீவ் டாண்டன் என்ற சகோதரர் உள்ளார், அவர் நடிகை ராக்கி டாண்டனை மணந்தார். அவர் நடிகை கிரண் ராத்தோட்டின் உறவினர் ஆவார்.  
டாண்டன் ஜூகூவில் உள்ள ஜம்னாபாய் நர்சி பள்ளியில் தனது கல்வியைப் பெற்றார். மேலும் மும்பையில் உள்ள மிதிபாய் கல்லூரியில் பயின்றார். டாண்டன் ஒரு வடிவழகியாக தனது வாழ்க்கையைத் தொடங்கினார். ஆனால் ஜெனிசிஸ் பி.ஆர் இல் இவரது பணிப் பயிற்சியின் போது, இவருக்கு முதல் திரைப்பட வாய்ப்பு கிடைத்தது.
# ரவீணா டாண்டன்

## நடிப்பு வாழ்க்கை

*பட்டர் கே ஃபூல்* (1991) திரைப்படத்தின் மூலம் டாண்டன் திரையுலகில் அறிமுகமானார், அது வெற்றி பெற்றது.  
1994 ஆம் ஆண்டில், டாண்டன் பத்து படங்களில் நடித்தார்: அவற்றில் பெரும்பாலானவை வெற்றிப் படங்களாக இருந்தன. அதில் *மோக்ரா*, *தில்வாலே*, *ஆதிஷ்*, *லாட்லா*. ஆகிய நான்கு படங்கள் அந்த ஆண்டின் அதிக வசூலித்த படங்களாக இருந்தன. *மொஹ்ரா* திரைப்படத்தில் "து சீஸ் படி ஹை மஸ்த் மஸ்த்" பாடலில் இவர் நடித்ததன் மூலம் "மஸ்த் மஸ்த் கேர்ள்" என்று செல்லப்பெயர் பெற்றார்.  
1995 இல், டாண்டன் ஷாருக் கானுடன் முதல் முறையாக *ஜமானா திவனா* என்ற படத்தில் நடித்தார். படம் சரியாக வரவில்லை. *கிலாடியோன் கா கிலாடி* (1996) *சன்னி தியோலுக்கு*, ஜோடியாக *ஜித்தி* ( 1997) போன்ற வெற்றிப் படங்களின் மூலம் இவரது வாழ்க்கை மீண்டும் வெற்றிப் பாதையில் சென்றது. அந்த ஆண்டின் பெரு வெற்றிப் படமாக *சலாகென்* (1998) மாறியது.
# ரவீணா டாண்டன்

## தனிப்பட்ட வாழ்க்கை

டாண்டன் 1995 ஆம் ஆண்டில் பூஜா மற்றும் சாயா என்ற இரண்டு சிறுமிகளை அவர்களின் 11 மற்றும் 8 வயதில் தத்தெடுத்தார். 90 களின் பிற்பகுதியில், டாண்டன் நடிகர் அக்சய் குமாரைக் காதலித்தார். மேலும் அவரை தனது காதலன் என அறிவித்திருந்தார். அவர்கள் நிச்சயதார்த்தம் செய்துகொடாலும், பின்னர் பிரிந்தனர்.  
டாண்டன் தனது *ஸ்டம்ப்ட்* (2003) திரைப்படத்தின் உருவாக்கத்தின் போது திரைப்பட விநியோகஸ்தர் அனில் ததானியுடன் காதல் கொள்ளத் தொடங்கினார். அவர்களின் நிச்சயதார்த்தம் 2003 நவம்பரில் அறிவிக்கப்பட்டது. இவர் தடானியை 22 பிப்ரவரி 2004 அன்று இராசத்தானின் உதய்பூரில் உள்ள ஜாக் மந்திர் அரண்மனையில் பஞ்சாபி பாரம்பரியம் மற்றும் சிந்தி பாரம்பரியத்தின் படி திருமணம் செய்துகொண்டனர். டாண்டன் 2005 மார்ச்சில் ராஷா என்ற மகளைப் பெற்றெடுத்தார். 2008 யூலையில், ரன்பிரவர்தன் என்ற மகனைப் பெற்றெடுத்தார்.
# கல்லீரல் அழற்சி

**கல்லீரல் அழற்சி** (Hepatitis) (பன்மை **hepatitides** ) என்பது மனித உடலில் உள்ள கல்லீரலானது அழற்சி அல்லது வீக்கம் கொள்வதாகும், அந்த நிலைமையில் அந்த உறுப்பின் திசுக்கள் சார்ந்த உயிரணுக்கள் வீக்கத்துடன் காணப்படுவதே அதன் அறிகுறியாகும். இந்த பெயரானது பண்டைய கிரேக்க மொழி சொல்லான *ஹெபர்* (ἧπαρ) என்பதிலிருந்து வந்ததாகும், இதன் மூலச்சொல் *ஹெபட்* -(ἡπατ-) ஆகும், அதாவது *கல்லீரல்* என்ற பொருள் தருகிறது, மற்றும் பின் ஒட்டுச்சொல்லான *-இடிஸ் (-itis)* என்பது "அழற்சி அல்லது வீக்கம்" என்ற பொருள் கொண்டதாகும், இச்சொல் இவை இரண்டும் கலந்ததாகும் (c. 1727). இந்த நிலைமையானது தனது வரம்பிற்குள்ளேயே அடங்கலாம், மேலும் தன்னாலேயே குணமாகலாம், அல்லது மேலும் மோசமடைந்து கல்லீரலில் வடு ஏற்படலாம். ஆறு மாதங்களுக்கும் குறைவாக கல்லீரல் அழற்சி இருந்தால், அந்நிலைமை **கடுமையான(acute)** பாதிப்பை குறிக்கும் ஆனால் அதற்கு மேலும் நீடித்தால் அப்போது அது **கடுமையாக நீடிக்கும் நீண்டகால**(**chronic**) வகையை சாரும். உலகளவில் உடல் நலத்தை மிகையாக பாதிக்கும் இவ்விதமான கல்லீரல் சேதாரத்திற்கு ஒரு வகையான கல்லீரல் அழற்சி தீநுண்மங்கள் அல்லது நச்சுயிரிகளே காரணமாகும். மேலும் நச்சுப்பொருட்களாலும் கல்லீரல் அழற்சி ஏற்படலாம் (குறிப்பாக சாராயம்), இதர பாதிப்புகள் தன்னுடல் தாங்குதிறன் செயல்முறைகளால் ஏற்படலாம். நோய்க்குறித் தோன்றாதவாறு அது ஒரு மனிதனை உள்ளுக்குள்ளேயே பாதிக்கலாம். நச்சுப்பொருட்களின் நீக்கம், இரத்தத்தின் பொதிவை ஒழுங்காக வைத்தல், மற்றும் உடலில் ஜீரணசக்த்தியை பேணும் பித்தநீர் உற்பத்தி போன்றவை பாதிப்புக்கு உள்ளாகும் பொழுது வெளிப்படையாக ஒரு நோயாளி உடல் நிலை சரியில்லாமலும் நோய்க்குறி புண்களுடனும் காணப்படுகிறான்.
# கல்லீரல் அழற்சி

## காரணங்கள்

### கடுமையானவை

- நச்சுயிரியால் ஏற்படும் கல்லீரல் அழற்சிகள் (Viral கல்லீரல் அழற்சி): ஏ முதல் ஈ வரையிலான பாகுபாடு கொண்ட கல்லீரல் அழற்சி வகைகள் (95% விழுக்காட்டிற்கும் மேலான நச்சுயிரிகளின் காரணமாக ஏற்படுவது), சிற்றக்கி (Herpes simplex), சைட்டோமேகல்லோ வைரஸ் (Cytomegalovirus), எப்ஸ்டீன்-பார் வைரஸ் (Epstein-Barr), மஞ்சள் காய்ச்சல் நச்சுயிரி (yellow fever virus), அடெனோ நச்சுயிரிகள் (adenoviruses) போன்றவை.
- நச்சுயிரிகள் அல்லாத அழற்சி: டோக்சோபிளாசுமா (toxoplasma), லேப்டோச்பிரா (Leptospira), க்யூ காய்ச்சல் (Q fever), மலை காய்ச்சல் (rocky mountain spotted fever) போன்றவை.
- மது அல்லது சாராயம்
- நச்சுப்பொருட்கள் (Toxin): காளானில் ஏற்படும் நச்சுக் காளான், காபன் டெட்ரா குளோரைடு (carbon tetrachloride), பெருங்காயத்தில் (asafoetida) ஏற்படும் நச்சுக் காளான்.
- மருந்துகள்: உடல் வெப்பநிலையைக் குறைக்கும் மருந்து (paracetamol), அமோக்சிசிசில்லின் (amoxycillin), க்ஷய ரோகத்திற்கு எதிரான மருந்துகள் , மிநோசைக்ளின் (minocycline) மற்றும் இன்னும் பல (கீழே கொடுத்துள்ள நீண்ட பட்டியலை பாருங்கள்).
- குருதியோட்டக்குறை கொண்ட கல்லீரல் அழற்சி (சுற்றோட்ட பற்றாக்குறை)
- கருத்தரிப்பு
- தன்னுடல் தாங்கு திறன் நிலவரங்கள், எ.கா., மண்டலியச் செங்கரடு (ம.செ.க) (SLE)
- வளர்சிதை நோய்கள், எ.கா., வில்சன் நோய் (Wilson's disease)
# கல்லீரல் அழற்சி

## காரணங்கள்

### நீடித்த கடுமையானவை

- நச்சுயிரி கல்லீரல் அழற்சி: நச்சுயிரி கல்லீரல் அழற்சி B கல்லீரல் வீக்கம் D யுடன் கூடிய அல்லது இல்லாத, கல்லீரல் அழற்சி C (கல்லீரல் வீக்கம் A அல்லது கல்லீரல் வீக்கம் E காரணமாக நீடித்த கடினமான கல்லீரல் அழற்சி வருவதில்லை)
- தன்னுடல் தாங்கு திறன்: தன்னுடல் தாங்கு திறன் கல்லீரல் அழற்சி
- மது அல்லது சாராயம்
- மருந்துகள் : மெதையில்டோபா (methyldopa), நைற்றோபுராண்டோயின் (nitrofurantoin), இசொனியாசிட் (isoniazid), கேடோகொனசொல் (ketoconazole)
- மது சாராத : ச்டேடோ கல்லீரல் அழற்சி
- மரபுசார்ந்த : வில்சன்ஸ் நோய் (Wilson's disease), அல்பா 1-அன்டிட்ரிப்சின் குறைவு
- முதன்மை பித்த கரணைநோய் மற்றும் முதன்மை விழி வெண்படல பித்த குழாய் அழற்சி போன்றவை சில நேரங்களில் நீண்ட கடுமையான கல்லீரல் அழற்சி  
தொடக்க அறிகுறிகள் குறிப்பிடாத பொதுவான ஒரு வகை காய்ச்சல் போலுள்ள அறிகுறிகள் ஆகும், இதை பொதுவாக அனைத்து நச்சுயிரி வீக்கங்களிலும் காணலாம் மேலும் அத்துடன் உடல்சோர்வு, தசை மற்றும் மூட்டு வலி, காய்ச்சல், குமட்டுதல் அல்லது வாந்தி எடுத்தல், வயிற்றுப்போக்கு, மற்றும் தலைவலி போன்றவையும் காணப்படலாம். எந்த வகையான கடுமையான கல்லீரல் அழற்சியானாலும், மேலும் தெளிவான அடையாளங்களானவை: அளவிடற்கரிய பசியின்மை, புகைபிடிப்போர்களுக்கிடையே புகைபிடிப்பதில் ஒரு வெறுப்பு, கருமையான சிறுநீர், கண்கள் மற்றும் சருமம் மஞ்சள்நிறமடைதல் (அதாவது, மஞ்சள் காமாலை) மற்றும் வயிற்று வலி போன்றவை அடங்கும். உடல் கூறுகள் சார்ந்த மாறுபாடுகள் பொதுவாக மிகவும் குறைவாக இருக்கும், அவற்றில் மஞ்சள் காமாலை (33%) மற்றும் ஈரல் பெருக்கம் (10%) போன்றவை அடங்கும். சில நேரங்களில் வடிநீர்க்கோள நோய் (5%) அல்லது மண்ணீரல் பிதுக்கம் (5%) ஆகியவை இருக்கலாம்.
# கல்லீரல் அழற்சி

## காரணங்கள்

### நீடித்த கடுமையான வகை

நோயாளிகளில் பெரும்பான்மையானவர்கள் அறிகுறிகள் இல்லாமலோ அல்லது குறைந்த அறிகுறிகளுடனோ காணப்படுவர், இரத்த பரிசோதனைகள் மட்டுமே இந்நோயை தெளிவாக புலப்படுத்தும் ஒரே வழியாகும். எந்த அளவிற்கு கல்லீரல் சேதமடைந்துள்ளது என்பதைப் பொறுத்து அல்லது நோயின் காரணிகளைப் பொறுத்து அறிகுறிகள் இருக்கும். கடுமையான கல்லீரல் அழற்சிக்குண்டான அறிகுறிகள் மீண்டும் தங்களுக்கு வந்துள்ளதாக பலர் அனுபவப்பட்டுள்ளனர். மஞ்சள் காமாலை என்பது தாமதமாக வந்துள்ள ஒரு அறிகுறியாகும் மேலும் அது மிகவும் அதிகமாக கல்லீரல் சேதமுற்றிருப்பதை குறிக்கும்.. இதர அறிகுறிகளில் வயிறு எப்போதும் உப்பிக் காணப்படுவது, அகத்தே கல்லீரல் அல்லது மண்ணீரல் வீக்கம் காரணமாக வீங்கி இருப்பது, குறைந்த அளவிலான காய்ச்சல் மற்றும் திரவங்களை தங்கவைத்தல் (மகோதரம்) போன்றவை அடங்கும். கல்லீரல் மிகையாக சேதமடைவது மற்றும் வடுவேற்படுவது (அதாவது, கல்லீரலில் இழைநார் வளர்ச்சி) காரணமாக எடை குறைதல், எளிதாக காயமடைதல் மற்றும் இரத்தக் கசிவு ஏற்படுதல் போன்றவை அடங்கும். முகப்பரு, அளவுகடந்த மாத விலக்கு, நுரையீரல் வடு, கேடயச்சுரப்பி மற்றும் சிறுநீரகங்களின் அழற்சி அல்லது வீக்கம் போன்றவை தன்னுடல் தாங்கு திறன் கல்லீரல் அழற்சி கொண்ட பெண்களுக்கிடையே காணப்படும்.  
மருத்துவ சோதனைகளின் போது நோய் பொதுவாக கல்லீரலில் இழைநார் வளர்ச்சி அல்லது நோய் முதலியல் சம்பந்தப்பட்டதாக இருப்பதைக் காணலாம்.
# கல்லீரல் அழற்சி

## வகைகள்

### நச்சுயிரி

கடுமையான கல்லீரல் அழற்சி பெரும்பாலாக நச்சுயிரி வீக்கங்களினால் வருகிறது:  
- கல்லீரல் அழற்சி A
- கல்லீரல் அழற்சி பி
- கல்லீரல் அழற்சி சி
- கல்லீரல் அழற்சி D
- கல்லீரல் அழற்சி E
- கல்லீரல் அழற்சி F நச்சுயிரி (இருப்பது தெரிய வராதது)
- கல்லீரல் அழற்சி G, அல்லது GBV-C
- கல்லீரல் அழற்சிக்கு காரணமான நச்சுயிரிகளுடன் கூடுதலாக (தயவு செய்து கல்லீரல் அழற்சி நச்சுயிரிகள் ஒன்றோடு என்று தொடர்புடையது கிடையாது என்பதை புரிந்துகொள்ளவும்), இதர நச்சுயிரிகளும் கல்லீரல் அழற்சிக்கு காரணமாக இருக்கலாம், அவற்றில் சைட்டோமேகல்லோ வைரஸ், எப்ஸ்டீன்-பார் வைரஸ், மஞ்சள் காய்ச்சல், போன்றவை அடங்கும்.
# கல்லீரல் அழற்சி

## வகைகள்

### நோய்க்கு காரணமாகும் இதர நச்சுயிரிகள்

கல்லீரல் அழற்சிக்கு காரணமாகும் இதர நச்சுயிரி பாதிப்புகள் (கல்லீரல் அழற்சி அல்லது வீக்கம்):  
- கூவைக்கட்டு நச்சுயிரி
- உருபெல்லா என்ற ஜெர்மானிய மணல்வாரி நச்சுயிரி
- சைட்டோமேகல்லோ நச்சுயிரி
- எப்ஸ்டீன்-பார் நச்சுயிரி
- இதர அக்கி சார்ந்த நச்சுயிரிகள்
# கல்லீரல் அழற்சி

## வகைகள்

### மது சார்ந்த கல்லீரல் அழற்சி

எத்தனால், பொதுவாக மதுபானத்தில் கலந்திருப்பது, கல்லீரல் அழற்சி பாதிப்பிற்கான ஒரு கணிசமான காரணியாகும். வழக்கமாக மதுபானம் சார்ந்த கல்லீரல் அழற்சி அதிகமாக மது அருந்தும் பழக்கத்தால் வருகிறது. குடிப்பது சார்ந்த கல்லீரல் அழற்சி பொதுவாக பல்வேறுபட்ட சிறப்பு குழுக்கள் கொண்ட அறிகுறிகள் உடையது ஆகும், அவற்றில் உடல் நலமில்லாதது போல் தோன்றுவது, கல்லீரல் வீக்கத்துடன் இருப்பது, வயிற்றில் நீர்த்தேக்கம் ஏற்படுவது, மகோதரம், மற்றும் கல்லீரல் இரத்த பரிசோதனைகளில் அடக்கமான உயர்வு. குடிப்பழக்கம் சார்ந்த கல்லீரல் அழற்சி மேலோட்டமாக கல்லீரல் சோதனைகளில் உயர்வடைதல் மட்டும் கொண்ட வகையில் இருந்து மிகக்கடுமையான கல்லீரல் அழற்சி அல்லது வீக்கம் ஏற்பட்டு மஞ்சள் காமாலையாக மாறும்வரை மாறுபடும் நிலைமைகளில் தோன்றி உடலை பாதிக்கிறது. இதில் இரத்தம் உறைவதற்கான காலம் நீண்டதாக இருப்பதும் ஒரு அறிகுறியாகும், மேலும் இது கல்லீரல் சேதமடைவதிலும் முடிவுறலாம். மோசமாக பாதிப்படைந்தவர்களிடம் உணர்வு குறைதல் (மந்தமான சுய நினைவு) அல்லது உயர்ந்து காணப்படும் பைலிரூபின் அளவுகள் அவற்றுடன் மிகையாக நீண்ட இரத்தம் உறைவதற்கான காலம் ஆகிய பண்புகள் நோய் இருப்பதை எடுத்துக் காட்டுகிறது; இவ்விரண்டு வகைகளிலும் பாதிக்கப் பெற்றவர்களின் இறப்பு விகிதமானது நோய் தொடங்கிய நாளில் இருந்து 30 நாட்களில் 50% ஆக உயருவது கவலை தருவதாகும்.  
மது சார்ந்த கல்லீரல் அழற்சியானது நீண்ட நாட்களாக சாராயம் அருந்தும் பழக்கத்தால் ஏற்படும் நோயான கல்லீரல் இழைநார் வளர்ச்சி யில் இருந்து வேறுபட்டதாகும். மது சார்ந்த கல்லீரல் அழற்சி நீண்ட கடுமையான மது சார்ந்த கல்லீரல் நோயாளிகள் மற்றும் மது சார்ந்த கல்லீரல் இழைநார் வளர்ச்சி நோயாளிகள் ஆகியோருக்கும் ஏற்படலாம். மது சார்ந்த கல்லீரல் அழற்சி நோயானது நேராக கல்லீரல் இழைநார் வளர்ச்சி நோய்க்கு வழிவகுக்காது, ஆனால் கல்லீரல் இழைநார் வளர்ச்சி பொதுவாக நீண்ட நாட்களாக குடிப்பழக்கம் கொண்டவர்களிடம் காணப்படுகிறது. குடிப்பழக்கம் மிகுதியாக உடைய நோயாளிகளுக்கு மற்றவர்களை விட அதிகமாக கல்லீரல் அழற்சி C பாதிப்புகள் இருக்கிறது. கல்லீரல் அழற்சி C மற்றும் குடிப்பழக்கம் இரண்டும் சேர்ந்தால் அது கல்லீரல் இழைநார் வளர்ச்சியை துரிதப்படுத்துகிறது.
# கல்லீரல் அழற்சி

## வகைகள்

### மருந்துகளால் தூண்டப்படுதல்

பல வகையான மருந்துகள் கூட கல்லீரல் அழற்சிக்கு காரணிகளாக இருக்கலாம்:  
- அகோமேலடைன் (Agomelatine) (ஏக்கப்பகை)
- அல்லோபுரிநோல் (Allopurinol)
- அமிற்றிப்ட்டிளின் (Amitriptyline) (ஏக்கப்பகை)
- அமயொடரோன் (Amiodarone) (இலயப்பிழையெதிர்ப்பி)
- அட்மொசேதீன (Atomoxetine)
- ஆசாதிப்ரின் (Azathioprine)
- ஹலோதேன் (Halothane) (ஒரு குறிப்பிட்ட வகையான மயக்க மருந்து வளி)
- ஆர்மோன் கலந்த கருத்தடை சாதனங்கள்
- இபுப்ரோபின் மற்றும் இந்தோமேதசின் போன்ற (NSAID மருந்துகள்)
- இசொனியாஜித் (Isoniazid) (INH), ரிபாம்பிசின் (rifampicin), மற்றும் பிரஜினமைது (pyrazinamide) (காச நோய் - குறிப்பிட்ட நோய்க்கிருமி கட்டுப்படுத்திகள்)
- கேடோகோனசால் (Ketoconazole) (காளான் நீக்கிகள்)
- லோரடடைன் (Loratadine) (இரத்தமின்தடை)
- மேதொற்றேசேடே (Methotrexate) (நோய் எதிர்ப்புத்திறன் ஒடுக்கம்)
- மேத்ய்ல்டோப (Methyldopa) (பரழுத்தந்தணிப்பி)
- மிநோச்ய்ச்ளின் (Minocycline) (டேற்றசைக்லின் நோய்க்கிருமி கட்டுப்படுத்தி)
- Nifedipine (பரழுத்தந்தணிப்பி)
- நிற்றோபுரண்டோயின் (Nitrofurantoin) (நோய்க்கிருமி கட்டுப்படுத்தி)
- பரசெடமோல் (அசெடமிநோபன் அமெரிக்காவில்) மிகையாக உண்டால் கல்லீரல் அழற்சி உண்டாகலாம். கல்லீரல் சேதமடைவதை சரியான நேரத்தில் அசெட்டிழ்சய்ச்டீன் (acetylcysteine) கொடுத்து தடுக்கலாம்.
- பன்ய்டின் (Phenytoin) மற்றும் வல்ப்ரொஇக் அசிட் (valproic acid) (முயலகனடக்கி)
- ட்றோக்ளிடசானே (Troglitazone) (நீரிழிவடக்கி, 2000 ஆண்டில் கல்லீரல் அழற்சி காரணம் இது திரும்பிப்பெறப் பெற்றது)
- ஜிடோவுடினே (Zidovudine) (அண்டிறேட்றோவிறல் (antiretroviral) அதாவது, HIVக்கு எதிராக)
- சில மூலிகைகள் மற்றும் ஊட்ட அளவு கொழுப்பு அளிக்கும் மாற்று மூலப்பொருட்கள்  
தொடர்ச்சியாக மருந்துகளை அருந்தும் நோயாளிகளில், மருந்துகளின் எதிர்விளைவுகளால் ஏற்படும் கல்லீரல் அழற்சி மிகவும் வேறுபட்டதாகும், அது மருந்தின் தன்மை மற்றும் நோயாளியின் அந்த மருந்தை எதிர்க்கும் தன்மையை அடிப்படையாகக் கொண்டது. எடுத்துக்காட்டாக, ஹலோதேன் கல்லீரல் அழற்சி INH- என்கிற தூண்டுதல் விளைவாக ஏற்படும் கல்லீரல் அழற்சி, மிதமானதில் இருந்து உயிரை பறிக்கும் தன்மை வரை மாறுபடலாம். ஆர்மோன் கலந்த கருத்தடை சாதனங்கள் கல்லீரல் அமைப்பில் பல மாற்றங்களை செய்யவல்லது. அமயொடரோன் (Amiodarone) கல்லீரல் அழற்சி சிகிச்சைக்கு உட்பட்டதல்ல, ஏன் என்றால் அதன் பாதிவாழ்க்கை (60 நாட்கள் வரையிலானது) நீண்டதாக இருக்கிறது, அதனால் இந்த மருந்தின் வெளிப்பாட்டை தகுந்த முறையில் நோய் தடுப்பிற்காக பயன்படுத்த சரியான வழிமுறைகளில்லை. ஸ்டேடின் போன்றவைகள் கல்லீரல் செயல்பாட்டு உயர்வதற்கு காரணமாகின்றன மேலும் இரத்த பரிசோதனைகள் பொதுவாக அடிப்படையான கல்லீரல் அழற்சி பற்றிய அறிகுறிகளை வெளிப்படுத்துவதில்லை. கடைசியாக, மனித குலத்தின் வேறுபாடுகளால், எந்த ஒரு மருந்தும் கல்லீரல் அழற்சி ஏற்பட காரணமாகலாம்.
# கல்லீரல் அழற்சி

## வகைகள்

### இதர நச்சுப்பொருள்கள்

கல்லீரல் அழற்சிக்கு காரணமான இதர நச்சுப்பொருள்கள்:  
- அமடோக்சின்-கலந்துள்ள காளான் வகைகள், டெத் காப் (*அமானிட பல்லோயட்ஸ்,*) அழிக்கும் தேவதை *அமானிட அக்ரிய்ட,*) மற்றும் சில வகையான *கலேறின* போன்றவை அடங்கும். ஒரு சிறு அளவு காளான் கூட மனிதனை கொன்று விடும் (10&nbsp;மில்லிகிராம் அல்லது அதற்கும் குறைவாக α-அமநிடின்).
- வெள்ளை பொசுபரசு, தொழில் துறை நச்சுப்பொருள் மற்றும் போர்களில் எதிரிகளை தாக்க பயன்படும் இரசாயனம்.
- கார்பன் டெட்ராகுளோரைடு ("டெட்ரா", ஒரு உலர் சலவைமுறை முகவர்), குளோரோஃபார்ம், மற்றும் ட்ரை குளோரோ எதிலின், அனைத்தும் குளோரினேட்டட் ஹைட்ரோகார்பன்கள் வகையை சார்ந்தவை, ச்டீடோ கல்லீரல் அழற்சிக்கு காரணியாகும் (கல்லீரல் அழற்சி கொழுப்பு கல்லீரலுடன்) கூடியது).
- சிலின்ட்ரோச்பெர்மோப்சின், ஒரு வகையான நச்சுப்பொருள் சைனோபாக்டீரியம் *சிலிண்ட்ரோஸ்பெர்மொப்சிஸ் ரெசிபுரொஸ்கி* மற்றும் இதர சைனோபாக்டீரியா நுண்ணுயிரிகள் கொண்டவை ஆகும்.
# கல்லீரல் அழற்சி

## வகைகள்

### உடல் இயக்க சீர்குலைவு

சில உடல் இயக்க சீர்குலைவுகளால் வெவ்வேறு வகைகளான கல்லீரல் அழற்சிகள் ஏற்படுகின்றன. ஹிமோகுரோமடைசிஸ் (Hemochromatosis) எனப்படுவது (இரும்பு சத்து கூடுவதால் ஏற்படுவது) மற்றும் வில்சன்ஸ் டிசீஸ் ஆகியவற்றால் (தாமிரம் மிகையாக இருப்பதாலும்) கல்லீரல் அழற்சி அல்லது வீக்கம் மற்றும் நசிவு ஏற்படும் வாய்ப்புள்ளது.  
மது-சார்பற்ற ச்டீடோகல்லீரல் அழற்சி (NASH) என்பது உடல் இயக்க சீர்குலைவு காரணமாக ஏற்படுவதாகும்.
# கல்லீரல் அழற்சி

## வகைகள்

### தடைசெய்யும் வகை

"தடைசெய்யும் மஞ்சள் காமாலை" என்ற சொல் பித்த நாளங்கள் அடைபடுவதால் ஏற்படும் (பித்தநீர் அல்லது புற்று நோய்க்கு காரணமான வெளிப்புற தடைகள்) மஞ்சள் காமாலையை குறிக்கிறது. இது நீண்ட நாட்களுக்கு தொடர்ந்தால், அதனால் கல்லீரல் திசுக்களில் அழிவு மற்றும் அழற்சி அல்லது வீக்கம் ஏற்படும்.
# கல்லீரல் அழற்சி

## வகைகள்

### தன்னுடல் தாங்கு திறன்

கடுமையான கல்லீரல் வீக்கம் காரணமாக, மனிதகுல குருதி வெள்ளணு எதிர்ச்செனியால் பாதிப்புக்குள்ளான கல்லீரல் உயிரணுக்களுடன் முரணாக கலந்து விட்டால், உடலில் தற்காப்பு திறன் குறை ஏற்பட்டு தன்னுடல் தாங்கு திறன் குறைப்பாட்டால் கல்லீரல் அழற்சி மேலும் பாதிப்புக்குள்ளாகும்.
# கல்லீரல் அழற்சி

## வகைகள்

### அல்பா 1-அன்டிட்ரிப்சின் குறைவு

கடுமையான அல்பா 1-அன்டிட்ரிப்சின் குறைவு (A1AD) நிகழ்வுகளில், ஒன்று சேர்ந்து அகச்சோற்றுவலையில் குவிந்த புரதம் காரணமாக கல்லீரல் உயிரணு சேதம் மற்றும் வீக்கம் ஏற்படுகிறது.
# கல்லீரல் அழற்சி

## வகைகள்

### மது-சார்பற்ற கொழுப்புள்ள கல்லீரல் நோய்

மது-சார்பற்ற கொழுப்புள்ள கல்லீரல் நோய் (NAFLD) என்பது குடிப்பழக்கம் இல்லாத மக்களிடையே கொழுப்புடன் கூடிய கல்லீரல் நிகழ்வாகும். இது பொதுவாக உடல் பருமனை சார்ந்தாகும் (உடல் பருமனாக இருக்கும் அனைத்து மக்களில் 80% மக்கள் கொழுப்புடன் கூடிய கல்லீரல் கொண்டவர்களாக இருக்கிறார்கள்.). இது பெண்களில் மிகவும் பரவலாக இருக்கிறது. கடுமையான கொழுப்பு சத்து கல்லீரலில் தேக்கம் அடைவதால், அதனால் கல்லீரல் வீக்கம் அடைந்து விடும், இந்த நிலைமை *மது சார்பற்ற ச்டீடோகல்லீரல் அழற்சி (NASH)* என அறியப்படுகிறது, இந்த கல்லீரலை உடல் திசு ஆய்வு செய்து பார்த்தால் அது மது சார்ந்த கல்லீரல் அழற்சி போல் தோற்றமளிக்கிறது. (கொழுப்பு சத்தின் திவலைகள் மற்றும் வீக்கம் அடைந்த உயிரணுக்கள் காணப்படுகின்றன, ஆனால் பொதுவாக அவற்றில் மல்லாரி உறுப்புகள் இருப்பதில்லை)  
மருத்துவ வரலாறு, உடல் பரிசோதனை, இரத்த பரிசோதனைகள், கதிரியற் பரிசோதனை இயல்நிலை வரைவு செய்தல் மற்றும் சில நேரங்களில் கல்லீரல் திசு ஆய்வு போன்ற பரிசோதனைகள் வழியாக நோய் அறுதி செய்யலாம். கல்லீரலில் கொழுப்பு சத்து மிகுந்து இருப்பதை அடையாளம் காட்டும் முதல் மதிப்பாய்வு இயல்நிலை வரைவு கொண்ட நோய் நிலைக்குறைப்பு ஆகும், அவற்றில் செவியுணரா ஒலி, வரியோட்டவழிக்கணித்த குறுக்குவெட்டு வரைவி (CT), அல்லது காந்தப்பரிவு (MRI) போன்றவை அடங்கும். இருந்தாலும், இயல்நிலை வரைவு உடனுக்குடன் கல்லீரல் அழற்சி அல்லது வீக்கத்தை அடையாளம் காட்ட இயலாது. அதன் காரணவசால், வறட்சி தோல் நோய் மற்றும் NASH நோயை திரித்தறிய கல்லீரல் திசு ஆய்வு தேவைப்படுகிறது. மேலும் நோயாளி குடிப்பழக்கம் கொண்டவனாக இருந்தால், NASH மற்றும் மது சார்ந்த கல்லீரல் அழற்சியை கண்டறிவதும் கடினமாகும். இது போன்ற சில நிகழ்வுகளில் குடியை தவிர்த்து விலக்கி வைத்தபின்னால் மீண்டும் இரத்த பரிசோதனைகள் செய்து மற்றும் மீண்டும் ஒரு முறை கல்லீரல் திசு ஆய்வு மேற்கொள்ளவேண்டும்.  
இப்போதெல்லாம் NASH என்பது ஒரு மிகவும் முக்கியமான காரணியாக கல்லீரல் நோய்களுக்கு காணப்படுகிறது, கல்லீரல் அழற்சி C யின் தாக்கலுக்கு அடுத்த படியாக இதனால் பாதிக்கப்பட்டோரின் எண்ணிக்கையின் அடிப்படையில் மற்றும் கல்லீரலில் இழைநார் வளர்ச்சி பாதிப்பு அடைந்தவர்களின் எண்ணிக்கையில் இருந்து இதனை தெரிந்து கொள்ளலாம்.
# கல்லீரல் அழற்சி

## வகைகள்

### குருதியோட்டக்குறை கல்லீரல் அழற்சி

குருதியோட்டக்குறை கல்லீரல் அழற்சி என்பது கல்லீரல் கலன்களுக்கு குறைவாக குருதியோட்டம் ஏற்படுவது காரணம் விளைவதாகும். பொதுவாக இது இரத்த அழுத்தம் குறைவாக இருந்தாலும், (அல்லது அதிற்சி) அடைந்தாலும் ஏற்படக்கூடியது, அதனால் அதன் பெயரான "அதற்சி கல்லீரல்". குருதியோட்டக்குறை கல்லீரல் அழற்சியால் பாதிப்புற்ற நோயாளிகள் வழக்கமாக மிகவும் நோயுற்று இருப்பார்கள், ஏன் என்றால் அடிப்படையாக அவர்கள் அதிற்சி அடைந்ததால். இரத்த நாளங்கள் வழியாக கல்லீரலுக்கு பிராணவாயுவை வழங்குவதில் ஏற்படும் உடல் பிரச்சினைகளால் (எடுத்துக் காட்டாக இரத்த உறைவு, அல்லது வழக்கமாக கல்லீரல் கலன்களுக்கு இரத்தம் வழங்கும் ஈரல் தமனியில் இரத்தம் உறைந்து போவது) குருதியோட்டக்குறை கல்லீரல் அழற்சி ஏற்படுவது அரியதாகும். குருதியோட்டக்குறை கல்லீரல் அழற்சி பாதிப்புடன் கூடிய ஒரு நோயாளியின் இரத்த பரிசோதனையில் மிகையான அளவில் ட்ரான்சமிநேஸ் (transaminase) நொதிகள் (ஏஎஸ்டி மற்றும் ஏஎல்டி வகையை சார்ந்தவை) காணப்படும், அதன் அளவு 1000 U/L க்கும் மிகையாக இருக்கலாம். வழக்கமாக இது போன்று உயர்ந்த அளவில் இரத்த பரிசோதனைகளின் போது காணப்படுவது நிலையற்ற தன்மை கொண்டதாகும் (7 முதல் 10 நாட்களுக்கு அது நீடிக்கலாம்). குருதியோட்டக்குறை கல்லீரல் அழற்சியால் கல்லீரலின் செயல்பாடு பாதிக்கப்படுவது மிகவும் அரியதாகும்.
# கல்லீரல் அழற்சி

## இதையும் பாருங்கள்.

- உலக கல்லீரல் அழற்சி நாள்
- ஹெபடோசெல்லுலர் கார்சினோமா (புற்றுநோய்)
# எம்டிவி ரோடீஸ்

***எம்டிவி ரோடீஸ் * ** என்பது எம்டிவி இந்தியா என்ற அலைவரிசையில் ஒளிபரப்பாகும் ஒரு பிரபலமான இளைஞர் தொடர்புடைய, முன்னேற்பாடின்றி நடைபெறும் உண்மைநிலை தொலைக்காட்சி நிகழ்ச்சியாகும்.  
இந்நிகழ்ச்சி குறித்து இதன் தயாரிப்பாளர் ரகு ராமைக் கேட்டபோது "*ரோடீஸ்* நிகழ்ச்சி, பயணம், வீரச்செயல்கள், நாடகம், துளி வாயரிசம் (voyeurism) ஆகியவற்றைக் கொண்டது என்றார்.
# எம்டிவி ரோடீஸ்

## தேர்வு முறை

ரோடீஸ் தேர்வுகள் பல்வேறு முக்கிய இந்திய நகரங்களில் நடைபெறுகின்றன. ஆன்லைன் படிவங்களை நிரப்புவோரிலிருந்து தேர்ந்தெடுக்கப்பட்டவர்கள் குழு விவாதத்தில் ஈடுபடுவர். இதில் தேர்ந்தெடுக்கப்படுவோர் பின்னர் எம்டிவி குழுவினரால் நடத்தப்படும் நேர்காணலுக்கு அழைக்கப்படுவர். எம்டிவி குழுவில் எம்டிவியைச் சேர்ந்த வல்லுனர்கள் உறுப்பினர்களாக இருப்பர். முதல் இரண்டு பருவங்களில் 7 ரோடீகள் மட்டுமே தேர்ந்தெடுக்கப்பட்டனர். மூன்றாம் பருவத்திலிருந்து 13 ரோடீகள் தேர்ந்தெடுக்கப்பட்டனர். ஆறாம் பருவத்தில் 20 ரோடீகள் தேர்ந்தெடுக்கப்பட்டனர். ஒருவர் எத்தனை முறை வேண்டுமானாலும் தேர்வில் கலந்து கொள்ளலாம்.
# எம்டிவி ரோடீஸ்

## படிவம்

தேர்ந்தெடுக்கப்பட்ட ரோடீகளுக்கு முன்னரே நிர்ணயிக்கப்பட்ட பாதையில் பயணிக்க ஹீரோ ஹோண்டா கரிஸ்மா போன்ற பைக்குகள் அளிக்கப்படுகின்றன. ஒவ்வொரு பகுதியிலும் (episode) வாக்கெடுப்பு *(vote-out)* நடைபெறும். இதன் இறுதியில் பெயர் அறியப்படாத வாக்கு (anonymous vote) மூலம் சக ரோடீசுகளில் ஒருவர் விலக்கப்படுவார்.  
ஒவ்வொரு பகுதியிலும் குறிப்பிட்ட எண்ணிக்கையிலான பணிகள் (tasks) அல்லது அறைகூவல்களை (challenges) அவர்கள் செய்து முடிக்க வேண்டும். இப்பணிகள் பணம் ஈட்டும் பணிகளாகவோ ("Money tasks") அல்லது தடைகாப்புப் பணிகளாகவோ ("Immunity tasks") இருக்கும். பணம் ஈட்டும் பணிகளை வெற்றிகரமாக முடிக்கும் ரோடீயின் கணக்கில் பணம் சேர்ந்து கொண்டிருக்கும். தடைகாப்புப் பணிகளை முடிக்கும் குழு அல்லது ரோடீக்கு *தடைகாப்பு* கிடைக்கும். *தடைகாப்பு* பெறும் குழு அல்லது ரோடீக்களை குறிப்பிட்ட பகுதியில் வாக்கெடுப்பு *(vote-out)* மூலம் வெளியேற்ற முடியாது. மேற்காணும் பணிகள் குழு அடிப்படையிலோ (இரண்டு அல்லது அதற்கு மேற்பட்ட குழுக்களினிடையே நடைபெறுவது) அல்லது தனியாள் அடிப்படையிலோ (ஒருவருடன் ஒருவர் போட்டியிடுவது) நடைபெறும். நிர்ணயிக்கப்பட்ட பயணத்தின் முடிவில் எஞ்சியிருக்கும் ரோடீ வென்றவராக அறிவிக்கப்படுவார். *பணப் பணிகளை* முடித்ததன் மூலம் ஈட்டிய பணத்தோடு அவர் வெளியேறுவார்.  
ஐந்தாம் பருவத்தில் முதன் முறையாக சிறப்புப் பணி ("Advantage task") அறிமுகப்படுத்தப்பட்டது. இதில் வெல்வோருக்கு பன்மடங்கு வாக்குகள் கிடைக்கும் அல்லது வாக்கெடுப்பில் அவர்கள் மட்டுமே வாக்களிக்கும் தகுதி பெறுவர்.  
இக்காட்சியின் இந்தியப் பதிப்பு, 1995 ஆம் ஆண்டு தொடங்கப்பட்ட எம்டிவி உண்மைநிலை நிகழ்ச்சியான *ரோடு ரூல்ஸ்* நிகழ்ச்சியை அடிப்படையாகக் கொண்டது.
# எம்டிவி ரோடீஸ்

## வென்றவர்கள்

பருவம் 1 : எவருமில்லை. வேறுபட்ட முறையில் அமைந்திருந்தது. இதில் போட்டி இருக்கவில்லை.  
பருவம் 2 : ஆயுஷ்மன் குரானா, சண்டிகர்  
பருவம் 3: பருல் ஷாஹி, டெல்லி  
பருவம் 4: அந்தோணி யே, கொல்கத்தா  
பருவம் 5: அஷுதோஷ் கௌஷிக், சஹாரான்பூர்  
பருவம் 6: நாமன் சேட், பெங்களூர்  
பருவம் 7: நடைபெற்றுக்கொண்டிருக்கிறது ...
# எம்டிவி ரோடீஸ்

## *ரோடீசுக்குப்* பிந்தைய வாழ்க்கை

ரன்விஜய் சிங், ரோடீஸ் முதல் பருவத்தில் பங்கு பெற்றவர் தொடர்ந்து வந்த அனைத்து ரோடீஸ் பருவ நிகழ்ச்சிகளையும் வழங்குபவரானார். எம்டிவியின் விஜே (VJ) ஆனார்.  
ஆயுஷ்மான் குரானா, இரண்டாம் பருவத்தில் வெற்றி பெற்றவர். இவர் எம்டிவியில் MTV Wassup!, Stripped and Fantastic 5 ஆகிய நிகழ்ச்சிகளை வழங்குபவர். India's Got Talent என்ற நிகழ்ச்சியையும் இணைந்து வழங்கினார்.  
ரோடீஸ் 5.0 ஐ வென்ற அஷுதோஷ் கௌஷிக், பிரபலமான இந்திய தொலைக்காட்சி உண்மைநிலை ஷோவான *Bigg Boss* நிகழ்ச்சியில் housemate ஆகி, அதிலும் வென்றார்.  
நான்காம் பருவத்தில் இடம் பெற்ற ரிஷப் தீர் எம்டிவி தயாரிப்புக் குழுவில் சேர்ந்து ரோடீஸ் குழுவுடன் இணைந்து பணியாற்றுகிறார்.  
சாம்பவி ஷர்மா, ஏக்தா கபூர் மற்றும் சுனில் ஷெட்டியால் தயாரிக்கப்பட்ட *The Little Godfather* இல் நடிக்க வாய்ப்பு பெற்றார். . மற்றொரு போட்டியாளரான அன்மோல் சிங், ஏக்தா கபூரின் *குச் இஸ் தரா* என்ற படத்தில் அர்சிதா என்னும் கதாபாத்திரத்தில் நடிக்கும் வாய்ப்பைப் பெற்றார். பின்னர் இருவரும் எம்டிவியின் ஹெவென்@7-இல் 'ஜி டாக்' என்னும் நிகழ்ச்சியை வழங்கினர்.  
வருண் சைனியும் விஷாலும் (*எம்டிவி ரோடீஸ் பருவம் 4* இல் பங்கு பெற்றோர் ஆவர்) எம்டிவி *ச்பிளிட்ச்வில்லா* என்னும் மற்றொரு உண்மைநிலை ஷோவிற்கு ஒப்பந்தம் செய்யப்பட்டுள்ளனர். விஷால் பாக்யவிதாதா என்னும் வண்ண நிகழ்ச்சியிலும் (color show) தோன்றுகிறார்.  
அண்மையில் ஆயாஸ், **'காட்பரி செலப்ரேஷுன்ஸ்* * என்னும் விளம்பரப் படத்தில் பிட்சா பையனாகத் தோன்றினார். இவர் **'ஏக்தா கபூரின்* * **கிதனி மொஹப்பத் ஹை** படத்தில் நடிக்கும் வாய்ப்பையும் பெற்றுள்ளார்.  
குர்பானி ஜட்ஜ் அல்லது பானி ஜே எனப்படும் *எம்டிவி ரோடீசின் நான்காம் பருவத்தின்* இறுதிப் போட்டியாளர், எம்டிவி இந்தியாவில் பெப்சி எம்டிவி வாசப் (Wassup) நிகழ்ச்சியை வழங்குகிறார்.  
ராஜ் ராய், எம்டிவி *ரோடீஸ் பருவம் நான்கில்* இரண்டாம் இடத்தைப் பெற்றவர். இவர் யூடிவி பிந்தாசுடன் இனணந்து சிபிஎப் ஸ்டான்னர் 10 என்னும் நிகழ்ச்சியில் பங்கேற்றார். இதைத் தொடர்ந்து டிஜே தொழிலை மேற்கொண்டதுடன் ஒடிசி திருவிழாவில் டிஜெக்களுக்கான போட்டியிலும் வென்றார்.  
நாமன் சேட் (ஆறாம் பருவத்தில் வென்றவர்) தனது இரட்டைச் சகோதரருடன் எம்டிவி கனக்டடில் (MTV Connected) தோன்றினார். மேலும் தனது இரட்டைச் சகோதரரான சல்மான் சேட்டுடன் கோயி ஆனே கோ ஹை என்னும் தொடரிலும் தோன்றினார்.  
ஷலீன் பலோட் (இரண்டாம் பருவத்தில் தோன்றியவர்) தற்போது பிரபலமான தொலைக்காட்சி நடிகர். தனது தோழியான தல்ஜீத் கௌருடன் சேர்ந்து நாச் பலியே நிகழ்ச்சியில் வென்றார்.
# ரொனால்டினோ

என்று அழைக்கப்படுகிறார்) என்பவர், ஒரு பிரேசிலிய மேனாள் தொழில்முறைக் காற்பந்து வீரர் ஆவார். இவர் நடுக்கள அல்லது *விங்கராக* விளையாடினார். அனைத்துக்காலத்திற்குமான மிகச்சிறந்த வீரர்களில் ஒருவராகப் பரவலாகக் கருதப்படும் இவர், இரண்டு ஃபிஃபா சிறந்த வீரர் விருதுகளையும், ஒரு பலோன் டி 'ஓர் விருதையும் வென்றார். உலகக் கோப்பை, கோபா அமெரிக்கா, பிபா கூட்டமைப்புக்களின் கோப்பைப் போட்டி, யூஈஎஃப்ஏ வாகையர் கூட்டிணைவு, கோபா லிபர்டாடோர்ஸ் மற்றும் பாலன் டி 'ஓர் விருதுகளை வென்ற ஒரே வீரர் ஆவார். கால்பந்து விளையாட்டின் பெயர் பெற்றவரான ரொனால்டினோ தனது தொழில்நுட்பத் திறன்கள், படைப்பாற்றல், *டிரிப்லிங்* திறன் மற்றும் தனி உதையின் துல்லியம், தந்திரங்கள், ஏமாற்றுதல், பந்தினைப் பார்க்காது பந்தை மற்றவர்களுக்குக் கடத்துதல், ஆகியவற்றிற்காக புகழ்பெற்றார். இவர் "***ஓ ப்ரூக்ஸோ***" (மந்திரவாதி) என்ற புனைப்பெயரால் அறியப்படுகிறார்.
# ரொனால்டினோ

## ஆரம்பகால வாழ்க்கை

<nowiki/>பிறந்த ரொனால்டினோ தனது எட்டு வயதில் ஒரு வசதியான புறநகர்ப் பகுதிக்கு குடிபெயர்ந்தார்.]]
ரொனால்டோ டி அசிசு மொரைரா 21 மார்ச் 1980 இல் பிரேசிலின் ரியோ கிராண்டே டோ சுல் மாநிலத்தின் தலைநகரான போர்டோ அலெக்ரே நகரில் பிறந்தார். இவரது தாயார் மிகுலினா எலோய் அசிசு டோஸ் சாண்டோசு, ஒரு விற்பனையாளர் ஆவார். இவர் செவிலியர் கல்வியினை முடித்துள்ளார். இவரது தந்தை, ஜோவோ டி அசிசு மொரைரா, ஒரு கப்பல் கட்டும் தொழிலாளி மற்றும் உள்ளூர் கழகமான எஸ்போர்ட் கிளப் கிரூசிரோவின் கால்பந்து வீரர் ஆவார் (பெரிய கிரூசிரோ கழகம் அல்ல). ரொனால்டோவின் அண்ணன் ராபர்டோ கிரேமியோக் கழகத்தில் இணைவதற்கான ஒப்பந்தத்தில் கையெழுத்திட்ட பிறகு, இவரது குடும்பம் போர்டோ அலெக்ரேவின் மிகவும் வசதியான குவாருஜா பிரிவில் உள்ள ஒரு வீட்டிற்குக் குடிபெயர்ந்தது. இராபர்டோ, ரொனால்டினோவின் மேலாளராகச் செயல்பட்டுள்ளார், அதே நேரத்தில் இவரது சகோதரி டீசி இவரது பத்திரிகை ஒருங்கிணைப்பாளராகப் பணியாற்றியுள்ளார்.
# ரொனால்டினோ

## காற்பந்துக் கழகத் தொழில் வாழ்க்கை

### கிரேமியோ

ரொனால்டினோவின் தொழில் வாழ்க்கை கிரேமியோ இளைஞர் அணியில் தொடங்கியது. 1998 கோபா லிபர்டாடோர்சு போட்டியின் போது இவர் தனது மூத்த அணியில் அறிமுகமானார். 1999 ஆம் ஆண்டில் 18 வயதான ரொனால்டினோ 47 போட்டிகளில் 22 இலக்குகளை அடித்ததன் மூலமும் ரியோ கிராண்டே டோ சுல் மாநில வாகையாளர் இறுதிப் போட்டியின் மூலமும் பரவலாக அறியப்பட்டார்.
# ரொனால்டினோ

## காற்பந்துக் கழகத் தொழில் வாழ்க்கை

### பார்சிலோனா

புதிதாத் தேர்ந்தெடுக்கப்பட்ட எஃப்சி பார்சிலோனாவின் தலைவர் ஜோன் லாபோர்டா, "நாங்கள் பார்சிலோனாவை கால்பந்து உலகில் முன்னணியில் கொண்டு செல்வோம் என்று சொன்னேன், அது நடக்க இந்த மூன்று வீரர்களில் ஒருவரான டேவிட் பெக்காம், தியரி ஹென்றி அல்லது ரொனால்டினோவை நாங்கள் ஒப்பந்தம் செய்ய வேண்டியிருந்தது" என்று கூறினார்.
# ரொனால்டினோ

## காற்பந்துக் கழகத் தொழில் வாழ்க்கை

### பார்சிலோனா

#### 2003-2004 பருவங்கள்

சூலை 27, 2003 இல் மாசசூசெட்ஸின் பாக்ஸ்பரோவில் உள்ள ஜில்லெட் மைதானத்தில் ஜுவென்டசுக்கு எதிரான சகோதரப் போட்டியில் பார்சிலோனா கழகத்திற்காக அறிமுகமானார். இந்தக் கழகத்தின் விளையாடியபோது தான் உலகம் முழுவதிலும் பரவலாக அரியப்பட்ட வீரரானார். கழகப் பயிற்சியாளரான பிராங்க் ரிஜ்கார்ட் போட்டிக்குப் பிறகு, "ரொனால்டினோ பந்தைத் தொடும் ஒவ்வொரு முறையும் சிறபான திறனை வெளிப்படுத்துகிறார்" என்று கூறினார். ரொனால்டினோ காயத்திலிருந்து மீண்டு வந்து 2003-04 பருவத்தில் லா லிகாவில் 15 இலக்குகளை அடித்தார், இறுதியில் அணி லீக்கில் இரண்டாவது இடத்தைப் பிடிக்க உதவினார்.
# ரொனால்டினோ

## ஓய்வு

சனவரி 16, 2018 இல், ரொனால்டினோ தனது சகோதரர்/முகவர் மூலம் கால்பந்தில் இருந்து ஓய்வு பெறுவதை உறுதிப்படுத்தினார்: "அவர் நிறுத்திவிட்டார், அது முடிந்துவிட்டது. ரஷ்யா உலகக் கோப்பைக்குப் பிறகு, அநேகமாக ஆகஸ்ட் மாதத்தில் மிகப் பெரிய மற்றும் நல்ல ஒன்றைச் செய்வோம்" என்று கூறினார். உலகக் கோப்பை, யூஈஎஃப்ஏ வாகையளர் கூட்டிணைவு மற்றும் பாலன் டி 'ஓர் ஆகியவற்றை வென்ற எட்டு வீரர்களில் ஒருவராக இவர் ஓய்வு பெற்றார்.
# வை. சச்சிதானந்தசிவம்

**வை. சச்சிதானந்தசிவம்** (**மாமனிதர் ஞானரதன்** மே 22, 1940- ஜனவரி 18,2006, அளவெட்டி, யாழ்ப்பாணம், இலங்கை. ஈழத்து ஓவியர், எழுத்தாளர். குறும்பட இயக்குநர். இவர் சிறந்த எழுத்தாளராகவும், ஆற்றல் மிக்கதொரு கலை இலக்கியப் படைப்பாளியாகவும், சிறந்த அரசியல் சிந்தனையாளராகவும் திகழ்ந்தவர். பத்திரிகைகளிலும் சஞ்சிகைகளிலும் ஓய்வில்லாமல் எழுதிக் கொண்டிருந்தவர். நிதர்சனம் நிறுவனம் தயாரித்த பல விவரணங்கள், குறும்படங்கள், முழுநீளப்படங்களின் மூலகர்த்தா. ஒளிவீச்சு சஞ்சிகையின் தொடக்குனர்களில் ஒருவர். தமிழீழத் தேசியத்தொலைக்காட்சியை ஆரம்பிப்பதில் முன்நின்றவர்களில் ஒருவர்.
சிங்கள பௌத்த பேரினவாதத்துடன் சதா கருத்துப் போர் நடாத்தியவர்.
# வை. சச்சிதானந்தசிவம்

## பரிசில்கள்/விருதுகள்

இவரது சிறந்த படைப்புளுக்காக தமிழீழத் தேசியத் தலைவர் பிரபாகரன் அவர்கள் பலமுறை பரிசில்களை வழங்கி மதிப்பளித்துள்ளார். இலங்கை முன்னாள் அரசுத் தலைவர் சந்திரிகா குமாரதுங்க *கலாகீர்த்தி* என்ற விருதினை வழங்க இவரை அழைத்த போது இவர் அதனை வாங்க மறுத்தமை குறிப்பிடத்தக்கது. இவரது இனப்பற்றுக்கும், விடுதலைப்பற்றுக்கும் மதிப்பளித்து இவரது நற்பணிகளைக் கௌரவிக்கும் முகமாக இவருக்கு தமிழீழத் தேசியத் தலைவர் பிரபாகரன் அவர்களால் மாமனிதர் பட்டம் வழங்கப் பட்டது.
# வை. சச்சிதானந்தசிவம்

## இவரது நூல்கள்

- *ஊமை உள்ளங்கள்* (நாவல்)
- *புதிய பூமி* (நாவல்)
# தொகுப்புப் பொறியியல்

**தொகுப்புப் பொறியியல்** ( Systems Engineering ) என்பது பல்வேறு பொறியியல் துறைகளுக்குள் ஊடாக இருக்கும் ஒரு பாகம் ஆகும் . கடினமான பொறியியல் செயற்றிட்டத்தை அமைப்பதற்கும் , இயக்குவதற்கும் பயன்படும் ஒரு துறை ஆகும் . இடப்பெயர்வுகள் , பல குழுக்களின் சேர்வைகள் , அதிகப்படியான தானியங்கி இயந்திரங்களை இயக்குவது மற்றும் கடின செயற்றிட்டங்கள் போன்ற விடயங்களில் தொகுப்புப் பொறியியல் பயன்படுத்தப்படும் . தொகுப்புப் பொறியியல் , திட்டத்தின் வேலை முறைகளையும் , அந்தப் பணிகளுக்காகன மூல இயந்திரங்களையும் , கட்டுப்பாட்டுப் பொறியியல் , திட்டப்பணி மேலாண்மை போன்ற மனிதர் முன்னின்று ஒழுங்குபடுத்தல் போன்றவற்றைக் குறித்ததாகும் .
# தொகுப்புப் பொறியியல்

## வரலாறு

ஆங்கிலத்தில் உள்ள *system engineering* என்ற சொல் 1940களில் பெல் தொலைபேசி ஆய்வகத்தில் இருந்து எடுக்கப்பட்டதாகும் . ஒரு தொகுப்பு அல்லது அமைப்பின் தன்மையை அறிவதற்கும் அதனை நன்கு கையாள முயற்சி செய்வதற்குமான தேவை , பாகங்களின் மொத்த தன்மையானது முழு அமைப்பின் தன்மையிலிருந்து மாறுபட்டிருப்பதால் ஏற்பட்டதாகும் . இதனால் தற்காப்பு துறை மற்றும் சில ஆலைகளை தொகுப்புப் பொறியியல் கையாள தூண்டியது .  
ஒரு தொகுப்புத் திட்டத்தில் புதிய பரிமாணங்கள் அமையாத போதும் , அதற்கு தேவையான நவீன கருவிகள் கிடைக்காத போதும் , அந்து தொகுப்பில பற்றாக்குறை ஏற்படுவதுடன் , அதில் மாறுபட்ட முறைகளை உருவாக்குவதில் முனைகிறார்கள் . அவ்வாறு செயல்படும் பொழுது கடிமை கூடுகின்றது . தொகுப்புப் பொறியியலின் பரிமாணங்கள் இன்றும் தொடர்கின்றது . இது புதிய முறைகள் மற்றும் வடிவமைக்கும் தொழில்நுட்பம் போன்றவற்றை உருவாக்கவும், அதனை வளர்க்கவும் உதவுகிறது . இதுமாதிரியான திட்டங்களினால் கடினங்கள் கூடிவரும் பொறியியல் அமைப்புகளை இயக்க பெரிதும் நன்மை உண்டாகிறது . தொகுப்புப் பொறியியலில் பிரபலமான கருவிகள் இந்நாட்களில் வளர்க்கப் பட்டது USL , UML ,UFD and IDEF0 போன்றவைகளாகும் .  
1990 ஆம் ஆண்டில் பல்வேறு அமெரிக்க துறை சார்ந்த பணியாளர்கள் சேர்ந்து தொகுப்பு பொறியியலுக்கான ஒரு தொழிற் சமூகத்தை நிறுவினார்கள் . அதன் பெயர் *தேசிய தொகுப்புப் பொறியியல் மன்றம் ( National Council on Systems Engineering )* . இதன் சுருக்கம் *தே.தொ.பொ. மன்றம்* ( NCOSE ) . இந்த மன்றத்தின் நோக்கம் தொகுப்பு பொறியியல் பற்றிய சோதனைகளையும் , கல்வியினையும் பகிர்ந்து கொள்வதாக அமைந்தது . 1995 ஆம் ஆண்டில் சர்வதேச தொகுப்பு பொறியியலாளர்களின் ஆர்வமும் ஈர்க்கப்பட்டதன் பின் இது **சர்வதேச தொகுப்புப் பொறியியல் மன்றம்** என்று பெயர் மாற்றப்பட்டது . இதன் சுருக்கம் **ச.தொ.பொ மன்றம் ( INCOSE )** ஆகும் . பல நாடுகளின் பள்ளிகளிலும் , கல்லூரிகளிலும் , பல பொறியாளர்களுக்கும் இவை பாடமாக கர்ப்பிக்கப்பட்டது .
# தொகுப்புப் பொறியியல்

## கோட்பாடு

தொகுப்பு பொறியியலை பொறியியல் துறையின் அணுகலாகவும் , சமீபத்தில் அது பொறியியலின் அடக்கமாகவும் கருதப்படுகின்றது .பொறியியல் துறையில் அணுகுமுறையை எளிமையாக்குவதும் , மற்ற பொறியியல் துறையில் உள்ளது போல் புதிய முறைகளை அல்லது ஆய்வுகளை மேற்கொள்வதும் தான் தொகுப்புப் பொறியியலை படிப்பதின் நோக்கம் . ஒரு அணுகலாகப் பார்த்தால் , தொகுப்புப் பொறியியல் பல பொறியியல் துறையின் ஊடகமானது ஆகும் .  
**<big>மூலமும் மரபும்</big> **  
பொறியியல் மரபானது திட்டம் உருவாக்கல் , அதை வளர்த்தல் , பின் தயாரித்தல் மற்றும் இயல் சாதனங்களை இயக்குதல் மற்றும் பிறகு தொகுப்புப் பொறியியலை பயன்படுத்தல் ஆகியவை ஆகும் . இங்கு தொகுப்புப் பொறியியலானது தனித்த கொள்கைகளையும் , செயல் முறைகளையும் , நிறுவன வடிவமைப்பு போன்றவற்றை வளர்த்து அதன் மூலம் கடினமான இயல் சாதன செயல்பாடுகளை எளிமையாக்குதல் ஆகும் . தொகுப்புப் பொறியியல் செயற்றிட்டத்திற்கு மிக நன்றான எடுத்துக்காட்டு அப்போல்லோ நிரல் ஆகும் .
# இந்தியப் பொதுத்துறை வங்கிகள்

இந்திய அரசால் உருவாக்கப்பட்ட வங்கிகள் மற்றும் இந்திய அரசால் நாட்டுடைமையாக்கப்பட்ட வங்கிகள் பொதுத்துறை வங்கிகள் எனப்படும்.  
அவையாவன
1. அலகாபாத் வங்கி
1. ஆந்திரா வங்கி
1. பரோடா வங்கி
1. பேங்க் ஆப் இந்தியா
1. மகாராஷ்டிர வங்கி
1. பாரதிய மகிளா வங்கி
1. கனரா வங்கி
1. இந்திய மத்திய வங்கி
1. கார்ப்பரேஷன் வங்கி
1. தேனா வங்கி
1. ஐடிபிஐ வங்கி
1. இந்தியன் வங்கி
1. இந்தியன் ஓவர்சீஸ் வங்கி
1. வணிகத்திற்கான ஓரியண்டல் வங்கி
1. பஞ்சாப் & சிந்து வங்கி
1. பஞ்சாப் தேசிய வங்கி
1. பிகானீர் மற்றும் ஜெய்ப்பூர் ஸ்டேட் வங்கி
1. ஐதராபாத் ஸ்டேட் வங்கி
1. பாரத ஸ்டேட் வங்கி
1. மைசூர் ஸ்டேட் வங்கி
1. பாட்டியாலா ஸ்டேட் வங்கி
1. திருவாங்கூர் ஸ்டேட் வங்கி
1. சிண்டிகேட் வங்கி
1. யூகோ வங்கி
1. இந்திய யூனியன் வங்கி
1. இந்திய ஐக்கிய வங்கி
1. விஜயா வங்கி
# கனரா வங்கி

**கனரா வங்கி** (*Canara Bank*) இந்தியாவின் ஒரு பொதுத்துறை வங்கியாகும். இது கர்நாடக மாநிலத்தின் தலைநகரான பெங்களூரு நகரைத் தலைமையகமாக கொண்டு செயல்படுகிறது.
கிளை அலுவலகம், ஆத்தூர்.(**)]]
# கனரா வங்கி

## வரலாறு

வள்ளல் அம்மெம்பால் சுப்பாராவ் பாய் என்பவரால் 1906-ம் ஆண்டு ஜூலை 1-ம் நாள் *கனரா இந்து நிரந்தர நிதி* என்ற பெயரில் மங்களூரில் இருந்த வங்கி பின்னர் 1910-ஆம் ஆண்டு கனரா வங்கி லிமிடட் என்கிற பெயரில் ஒருங்கிணைக்கப்பட்டது. 1958- இல் இந்திய ரிசர்வ் வங்கி ஹைதராபாத்தைச் சேர்ந்த ஜி. ரகுமத்முல் வங்கியை கையகப்படுத்தச் சொல்லி கனரா வங்கிக்கு உத்தரவிட்டது. 1870-இல் உருவாக்கப்பட்ட இவ்வங்கி 1925- இல் வரையரைக்குட்பட்ட நிறுவனமாக மாறியது. கையகப்படுத்தப்படும் சமயத்தில் இவ்வங்கி ஐந்து கிளைகளைக் கொண்டிருந்தது.  
இந்திய அரசு 1969 ஜூலை 19 அன்று கனரா வங்கி உள்ளிட்ட 13 வர்த்தக வங்கிகளை தேசியமயமாக்கப்பட்ட வங்கிகளாக மாற்றியது. 1976-ல் கனராவங்கி தனது ஆயிரமாவது கிளையைத் திறந்தது. 1985- இல் மீட்பு நடவடிக்கையில் வட இந்தியாவில் செயல்பட்டு வந்த லஷ்மி வணிக வங்கியைக் கையகப்படுத்தியது இதன் மூலமாக கனரா வங்கிக்கு வட இந்தியாவிலும் 230 கிளைகள் பரவியது.
# பரோடா வங்கி

**பரோடா வங்கி** (*Bank of Baroda *) இந்தியாவின் ஒரு பொதுத்துறை வங்கியாகும். இது பரோடா நகரை தலைமையகமாக கொண்டு செயல்படுகிறது.
இந்தியாவில் 3082 கிளைகளும் தமிழ்நாட்டில் கிளைகளும் உள்ளன.
# பரோடா வங்கி

## வரலாறு

1908 ஆம் ஆண்டில், மராட்டிய அரசர் மூன்றாம் சிவாஜிராவ் கெக்வாட் பேங்க் ஆஃப் பரோடாவை குஜராத்தில் உள்ள பரோடாவில் நிறுவினார். இரண்டாண்டுகட்குப் பின் அகமதாபாத்தில் முதல் கிளை உருவானது. இரண்டாம் உலகப் போருக்குப் பின், கம்பாலா, நைரோபி, தாருஸ்ஸலாம் ஆகிய அயலகக் கிளைகள் உருவாயின. 1957 ஆம் ஆண்டு இலண்டனில் உருவான வங்கிக்கிளை முக்கிய மைல்கல்லாகும்.
# வளைகுடா அரபு மொழி

*காலிஜி*, *அல்-லகுஜா*, *அல்- காலிஜியா* போன்ற பெயர்களாலும் அறியப்படுகின்ற **வளைகுடா அரபு மொழி** பாரசீக வளைகுடாவின் இரு கரைகளிலும் பேசப்படுகின்ற ஒரு வகை அரபு மொழி ஆகும். இது குவைத், சவூதி அரேபியா, பகரேன், கத்தார், ஐக்கிய அரபு அமீரகம், ஓமானின் சில பகுதிகள் ஆகிய இடங்களில் புழக்கத்தில் உள்ளது.
}}
# இந்திய நீள்காது முள்ளெலி

**இந்திய நீள்காது முள்ளெலி** (*Indian Long-eared Hedgehog*, விலங்கியல் இருசொற்பெயர்: *Hemiechinus collaris*) என்றழைக்கப்படும் இந்த முள்ளெலி இனம், பெரும்பாலும் இந்தியாவின் வடபகுதியில் காணப்படுகிறது.
# இந்திய நீள்காது முள்ளெலி

## வாழிடம்

இந்த இன முள்ளெலியின் தாயகம் இந்தியாவும், பாகிசுதானும் எனக் கண்டறியப் பட்டுள்ளது. நன்கு உறுதி செய்யப்பட்ட வகைப்பாட்டியியல் காரணங்களால், *இந்திய நீள்காது முள்ளெலி இனம்*, நீள்காது முள்ளெலி யின், கீழ் இருக்கும் சிற்றினமாகக் கருதப் படுகிறது.  
கடலிலிருந்து அலைகள் வந்து செல்லும், நிலப்பரப்பில் மட்டுமே இவை வாழ்கின்றன. குறிப்பாக, 15 மீட்டர் கடல் மட்ட உயரமுள்ள நிலப்பகுதிகளில் மட்டுமே வாழ்கின்றன என்று இங்கிலாந்து கடலாய்வினர் கண்டறிந்துள்ளனர்.
# இந்திய நீள்காது முள்ளெலி

## வளரியல்பு

- இதன் நீளம் ~17 செ.மீ ஆகும். உடலின் எடை ~200-500 கிராம் இருக்கிறது.
- உடல் சிறியதாகவும், இதன் காதுகள் நன்கு பெரியதாக உள்ளன. ஒப்பிட்டளவில் இவ்வினத்தின் காது, *நீள்காது முள்ளெலி*யின் காதினைப் போன்றே இருக்கிறது.
- இனப்பெருக்கக் காலத்தில், இவ்வினத்தின் ஆண் முள்ளெலி குறிப்பிட்ட நாட்களுக்கு, பெண் முள்ளெலிகளின் முன்னே நடனமாடுகிறது. அதறகு பின் தான், அவை இனப்பெருக்கக் கலவியில் ஈடுபடுகின்றன. இக்குணம் இவற்றின் சிறப்பியல்புகளில் ஒன்றாகும்.
# செப்புத் திருமேனிகள்

கோயில்களில் இடம் பெறும் சிற்பங்களில் செப்புத் திருமேனிகள் தனிச்சிறப்பு மிக்கவை. ஏனெனில் பிற சிற்பங்கள் கல்லில் செதுக்கப்படும் அல்லது சுதையில் உருவாக்கப்படும். ஆனால் செப்புத் திருமேனிகளோ ஐம்பொன்னில் பார்க்கப்படுகின்றன. ஐம்பொன்னில் செம்பு அதிக அளவில் இடம் பெறுவதால் இவை செப்புத் திருமேனிகள் என்றழைக்கப்படுகின்றன.
# செப்புத் திருமேனிகள்

## செப்புத் திருமேனி உருவங்கள்

தொடக்கக் காலத்தில் இறைவனது உருவங்கள் மட்டும் வார்க்கப்பட்டதால் அவை திருமேனிகள் என்றழைக்கப்பட்டன. பின்னர் நாளடைவில் ஆழ்வார்கள், நாயன்மார்கள் மற்றும் அரசர்கள் என இறைவனல்லாத உருவங்களும் வார்க்கப்பட்டன.
# செப்புத் திருமேனிகள்

## இறை வழிபாட்டில் செப்புத் திருமேனிகள்

இறை வழிபாட்டில் செப்புத்திருமேனிகள் பல்லவர், சோழர் காலத்தில் ஐம்பொன்னாலான வார்ப்புத் திருமேனிகள் பல்வேறு கோயில்களில் பயன்படுத்தப்பட்டு உற்சவராகப் பயன்படுத்தப்பட்டு வருவதை இன்றும் தமிழகக் கோயில்களில் காணலாம். தஞ்சை பெரிய கோயிலில் காணும் கல்வெட்டுக்களில் குறிக்கப்படும் செப்புத்திருமேனிகள் உலகப் புகழ்பெற்றவையாகும். ராஜராஜன் பல சிறந்த தெய்வ உருவங்களை செம்பில் வடித்தருளியுள்ளான். சோழ மன்னர்களின் ஆட்சிக்காலம் செப்புத்திருமேனிகளின் பொற்காலம் எனலாம்.
# செப்புத் திருமேனிகள்

## செப்புத் திருமேனி உருவான காரணம்

இறைவன் குடியிருக்கும் கோயிலுக்கு தினமும் சென்று வழிபடும் மனிதர்களை அவர்கள் குடியிருக்கும் இடம் தேடி இறைவனே வந்து அருள் புரிதல் என்பதற்காகவும், அரசன் எவ்வாறு நகர்வலம் வருகின்றாரோ அது போல உயிர்களைக் காக்கும் இறைவனும் மக்களைக் காக்கும் பொருட்டு திருவீதிஉலா வர வேண்டும் என்பதுவும் செப்புத் திருமேனிகள் உருவானதற்கான அடிப்படைக் காரணமாகும்.  
கோயில் கருவறையில் உள்ள இறைவனது உருவமானது (மூலவர்) கும்பாபிசேகத்தின் போது மந்திரங்கள் கூறி பிரதிஷ்டை செய்யப்படுவதால் அப்பொழுது முதல் அந்த இறையுருவத்திற்கு இறைத்தன்மை வந்து விடுவதாக நம்பப்படுகிறது. அவ்வாறு இறைத்தன்மை கொண்ட் இறையுருவை அசைத்தாலோ அல்லது வெளியில் எடுத்தாலோ அவ்விறையுருவிலுள்ள இறைத்தன்மை மறைந்துவிடும் என்பதால் பிரதிஷ்டை செய்யப்பட்ட இறையுருவை வெளியில் எடுப்பதில்லை. இத்தகைய சூழலில் இறைவன் திருவீதி உலா வரவேண்டும் எனில் அதற்கு இறைவனின் வேறு உருவம் தேவைப்பட்டது. இதன் காரணமாகவே செப்புத் திருமேனிகள், கருவறையிலுள்ள மூலவரது உருவம் எத்தகைய் சிற்பவமைதியுடன் படைக்கப்பட்டதோ அதே சிற்பவமைதியுடன் படைக்கப்பட்டன.
# செப்புத் திருமேனிகள்

## ஆதாரம்

- டாக்டர் அம்பை மணிவண்ணன் எழுதிய “ கோயில் ஆய்வும் நெறிமுறைகளும்” நூல் பக்கம் 174.
# பதின்மப் பள்ளிகள்

தமிழ்நாட்டில் ஆங்கில வழிக் கல்வியின் மேலான ஆர்வம் அதிகரித்ததைத் தொடந்து **பதின்மப் பள்ளிகள்** அல்லது **மெட்ரிக் பள்ளிகள்** அதிகமாகத் தொடங்கப்பட்டன. இவை ஆங்கில மொழியை பயிற்று மொழிப் பாடமாகக் கொண்டு மாணவர்களுக்கு கல்வி கற்பித்து வருகிறது. இந்த மெட்ரிக் பள்ளிக் கல்வி நிறுவனங்கள் தனியார் அமைப்புகளால் மட்டுமே நிறுவப்பட்டுள்ளன. பள்ளிக்குத் தேவையான ஆசிரியர்கள் மற்றும் அலுலர்களை தனியார் அமைப்புகளே நியமித்து மாணவர்களுக்கு பயிற்சி அளித்து, மாணவர்களிடம் தேவையான கல்விக் கட்டணங்களைப் பெற்றுக் கொள்கின்றன.
# பதின்மப் பள்ளிகள்

## மெட்ரிக் பள்ளி அனுமதி

தமிழ்நாடு அரசு மெட்ரிக் பள்ளிக் கல்வி இயக்குனரகம் மூலமாக மெட்ரிக் பள்ளி துவங்குவதற்கான அனுமதியை வழங்குகிறது. மெட்ரிக் பள்ளி தொடங்குவதற்கு மெட்ரிக் பள்ளி இயக்குனரகத்தின் மெட்ரிக் பள்ளி தொடக்க அனுமதிக்கான விண்ணப்பப் படிவம் பெற்று அவற்றிற்குத் தேவையானவைகளை இணைத்து நிரப்ப வேண்டும்.
# பதின்மப் பள்ளிகள்

## மெட்ரிக் பள்ளி தொடங்கத் தேவையானவை

### அமைப்பு பதிவு

மெட்ரிக் பள்ளி தொடங்கவிருக்கும் அமைப்பு ஒரு சங்கமாக (Society) அல்லது அறக்கட்டளை (Trust) ஆகப் பதிவு செய்யப்பட்டிருக்க வேண்டும்.
# பதின்மப் பள்ளிகள்

## மெட்ரிக் பள்ளி தொடங்கத் தேவையானவை

### நிலம்

மெட்ரிக் பள்ளி தொடங்க உள்ள பதிவு செய்யப்பட்ட அமைப்பின் பெயரில் நிலம் கிரயமாகப் பெற்றிருக்க வேண்டும் அல்லது நிலம் நீண்ட கால ஒப்பந்த அடிப்படையில் (50 வருடத்திற்கு மேற்பட்ட ஒப்பந்தமாக) பதிவு செய்யப்பட்டிருக்க வேண்டும்.  
இந்த நிலத்தின் அளவு குறைந்தது ஊரகப் பகுதியாக இருந்தால் 3 ஏக்கர் நிலமும், பேரூராட்சிப் பகுதியாக இருந்தால் 1 ஏக்கர் நிலமும், நகராட்சிப் பகுதியாக இருந்தால் 55 சென்ட் நிலமும் இருக்க வேண்டும்
# பதின்மப் பள்ளிகள்

## மெட்ரிக் பள்ளி தொடங்கத் தேவையானவை

### கட்டிடங்கள்

- மெட்ரிக் பள்ளிகளில் தொடக்கத்தில் ஒன்று முதல் ஆறு வகுப்பு வரையிலான வகுப்புகளுக்கு அனுமதி வழங்கப்படுவதால் ஆறு வகுப்புகளுக்குத் தேவையான கட்டிடங்கள் பாதுகாப்பு வசதிகளுடன் குறிப்பிட்ட உள்ளாட்சி அமைப்புகளின் அனுமதி பெற்று கட்டப்பட்டிருக்க வேண்டும்.
- இந்தக் கட்டிடங்களுக்கு கட்டிடங்களுக்கான வரையறுக்கப்பட்ட மற்றும் தமிழ்நாடு அரசால் அனுமதியளிக்கப்பட்ட பொறியாளரிடமிருந்து கட்டிடத்திற்கான உறுதிச் சான்று பெற வேண்டும்.
- இந்த கட்டிடங்களுக்கு பள்ளி அமையவுள்ள பகுதி வட்டாட்சியரிடம் கட்டிடத்திற்கான அனுமதி ( Building License) சான்றிதழ் பெற்றிட வேண்டும்.
- இந்தக் கட்டிடங்களில் சுகாதார வசதிகள் செய்யப்பட்டிருப்பதற்கான சான்றிதழை நகராட்சி மற்றும் மாநகராட்சிப் பகுதியாக இருந்தால் குறிப்பிட்ட பகுதியின் சுகாதார ஆய்வாளரிடம் சுகாதாரச் சான்றிதழ் பெற வேண்டும். பிற பகுதிகளுக்கு மாவட்ட அளவிலான சுகாதாரத் துறை துணை இயக்குநர் அலுவலகத்திலிருந்து சான்றிதழ் பெற வேண்டும்.
- கட்டிடங்களில் பாதுகாப்பு வசதிகள் குறித்து மாவட்ட அளவிலான கோட்டத் தீயணைப்பு அதிகாரியிடம் சான்று பெற வேண்டும்.
# பதின்மப் பள்ளிகள்

## மெட்ரிக் பள்ளி தொடங்கத் தேவையானவை

### ஆசிரியர் மற்றும் பிற பணியாளர்கள்

பள்ளிக்குத் தேவையான தகுதியுடய ஆசிரியர் மற்றும் பிற பணியிடங்களுக்கானவர்கள் தேர்வு செய்து வைத்திருக்க வேண்டும்.
# பதின்மப் பள்ளிகள்

## மெட்ரிக் பள்ளி தொடங்கத் தேவையானவை

### பள்ளியின் பங்களிப்புத் தொகை

பள்ளியின் மாணவர்களின் எண்ணிக்கைக்குத் தகுந்தபடி பள்ளிக்கான நிர்வாகத்தின் பங்களிப்பாக அரசுக்கு கரூவூலத்தின் வழியாகப் பணம் செலுத்தப்பட்டு அதற்கான ரசீது இணைக்கப்பட வேண்டும்.  
- 500 க்குக் குறைவான எண்ணிக்கையுடைய மாணவர்கள் கொண்ட பள்ளிகள் - ரூபாய் 10,000
- 500 -லிருந்து 750 வரையிலான மாணவர் எண்ணிக்கை கொண்ட பள்ளிகள் - ரூபாய் 20,000
- 750 -லிருந்து 1000 வரையிலான மாணவர் எண்ணிக்கை கொண்ட பள்ளிகள் - ரூபாய் 40,000
- 1000 -லிருந்து 1500 வரையிலான மாணவர் எண்ணிக்கை கொண்ட பள்ளிகள் - ரூபாய் 60,000
- 1500 -லிருந்து 2000 வரையிலான மாணவர் எண்ணிக்கை கொண்ட பள்ளிகள் - ரூபாய் 80,000
- 2000 க்கும் அதிகமான மாணவர் எண்ணிக்கை கொண்ட பள்ளிகள் - ரூபாய் 1,00,000  
செலுத்த வேண்டும்.
# பதின்மப் பள்ளிகள்

## மெட்ரிக் பள்ளி தொடங்கத் தேவையானவை

### விண்ணப்பக் கட்டணம்

பள்ளியின் விண்ணப்பக் கட்டணமாக ரூபாய் 1000/-ஐ அரசுக்கு கரூவூலத்தின் வழியாகப் பணம் செலுத்தப்பட்டு அதற்கான ரசீது இணைக்கப்பட வேண்டும்.
# பதின்மப் பள்ளிகள்

## மெட்ரிக் பள்ளி தொடங்கத் தேவையானவை

### ஆய்வுக் கட்டணம்

பள்ளியின் ஆய்வுக்கட்டணமாக ரூபாய் 2500/-ஐ அரசுக்கு கரூவூலத்தின் வழியாகப் பணம் செலுத்தப்பட்டு அதற்கான ரசீது இணைக்கப்பட வேண்டும்.
# பதின்மப் பள்ளிகள்

## மெட்ரிக் பள்ளி தொடங்கத் தேவையானவை

### பள்ளியின் நிதி ஆதாரம்

பள்ளியை நடத்தவிருக்கும் அமைப்புக்கு பள்ளியை நடத்த போதுமான நிதி ஆதாரம் இருப்பதற்கான சான்றாக பள்ளியின் பெயரில் வங்கியில் வகுப்புக்கு 20, 000 ரூபாய் வீதம் நிரந்தர வைப்புத் திட்டத்தில் செலுத்த வேண்டும்.